JohanHeinsen/ENO huggingface dataset:
Aalborg Stiftstidende, 1845-07-31
J det würtembergske Deputeretkammers Session den 22de Juli var Hasler Referent i den statsretslige Commissions Navn om den Deputerede, Duvernos Andragende angaaende Sikkringen af Hertugdømmerne Holsteens og Lauenborgs Uafhængighed og Retstilstand, saavelsom Hertugdømmet Slesvigs. Duvernoy siger i sit Andragende Hertugdømmet Slesvig hører vel ikke til det tydske Forbund derfor kan et tydsk Folkekammer, som vil anraabe dets Regjering om Mægling til Forsvar for dette Lands Selvstændighed ved Forbundet, heller ikke støtte sig paa Forbundets Grundlovs Bestemmelser, men vel paa Slesvigs i Aarhundreder bestaaende, paa Tractater beroende Forbindelse med Holsteen, paa det i Slesvig herskende tydske Sprog og tydske Sæder, paa dets Folk i tydsk Aand, fremskridende Dannelse, og endelig paa den hellige Pligt, at virke for Rettens Seir i Ord og Gierning." Det af ham stillede Andragende forandrede Commissionen til at Kammeret maatte udtale den Forventning, at Regjeringen, hvis Hertugdømmerne Holsteen og Lauenborgs Retsforhold som Bestanddele af det tydske Forbund virkelig skulde være i Fare, vil tage passende Forholdsregler til Sikkring af disse Hertugdømmers Retstilstand i Forening med de øvrige tydske Forbundsregjeringer". Dette Commissionsandragende blev eenstemmig antaget.
Aalborg Stiftstidende, 1845-07-31
Et nyt russisk Generalconsulat er blevet oprettet i Adrianopel. J Rouboir i Belgien er Molte, Bosse & Co. store Spinderi, der beskjæftiger 500 Arbeidere, afbrændt. Flere af Arbeiderne sprang ud af Vinduerne og sloge sig ihiel eller bleve lemlæstede, de Fleste reddede sig ved Hjælp af Reb. Fabrikkens Pengetab anslaaes til en halv Million.
Aalborg Stiftstidende, 1845-07-31
J Frankrig er nylig død en Marquis de Ramanair til hørende Hest, som har opnaaet en Alder af 63 Aar. Dette er nok den høieste Alder nogen Hest har opnaaet, Prinds Albert har i disse Dage kjøbt Uniformen og Vesten, som den store Søhelt Nelson har i Slaget ved Trafalgar, af en Aldermands Enke, i hvis Besiddelse de hidtil have været, for 150 Pd. Sterl., for at gjøre Hospitalet i Greenwich, hvor allerede flere Releqvier af Nelson opbevares, en Foræring dermed. Man seer paa Uniformen over den venstre Skulder det Huul, hvorigjennem Kuglen, der dræbte Admiralen, er trængt ind; Uniformen og Vesten ere paa flere Steder plettede med Blod. Prinds Albert blev opfordret til at tegne sig paa en Subskriptionsliste til Jndkjøbet af disse Reliqvier, men tegnede strax det hele Beløb af 150 Pd. Sterl.
Aalborg Stiftstidende, 1845-07-31
J St. Etienne er nylig bleven foreviist Prøver paa Glas, der lader sig række. Det er klart som Krystal og kan sammenrulles og igjen opvikles lig Metal. J England har man begyndt at tække Husene med stærkt Glas, hvilket baade skal være hensigtsmæssigt, smukt og billigt.
Aalborg Stiftstidende, 1845-07-31
Fra Galivay skriver man under 6te Juli, at man nærer stor Frygt for, at en skrækkelig Skjæbne er rammet endeel Fiskerbaade fra Øen Branuaugh i Nærheden af den irlandske Kyst. Disse ere nemlig af et Vindstød drevne ud i den aabne Sø og ikke senere komne hjem igjen. Allerede have to Skippere opfisket 34 Liig, medens en tredie har funden 27. Man har ogsaa mødt flere tomme Baade paa den aabne Sø, saa at Frygten endnu meer er stegen. Man regner, at 300 Fiskerbaade hiin Dag løb ud fra Branaugh, da dette Punkt er Samlingspladsen for alle Fiskerne paa den irlandske Vestkyst.
Aalborg Stiftstidende, 1845-07-31
J September d. A. skal fra Berlin afgaae en Expedition med Udvandrere til Moskitokysten. Enhver Udvandrer har i Berlin at betale 250 Rdlr., hvorfor Entrepreneurerne love fri Overfart og Kost, samt efter Ankomsten paa Stedet et Huus med Jordeiendom, tre Sviin og to Køer, foruden Levnetsmidler til næste Høst.
Aalborg Stiftstidende, 1845-07-31
Den 17de Julii om Morgenen Kl. 7 blev den bekjendte Edgar Bauer ført igjennem Berlins Gader, for at transporteres til Magdeburg, hvor han skal afsidde sin Straffetid, Han begiver sig derhen tilfods og bliver af en Gensd'arme bragt fra By til By. Fra om Middagen til næste Morgen er han nødt til at opholde sig i hver Byes Fængsel. Det var bleven ham tilladt at kjøre, naar han paa sin egen Bekostning vilde bestille en heel Coupee paa Jernbanen eller tre Pladse (til Vagten med paa Posten; men dette var en Betingelse, som Bauer, hvis Kaar ikke ere gode, ikke kunde indlade sig paa. Hans Skrift: "De constitutionelle og revolutionaire Bevægelser i Sydtydskland fra 183134 er nu udkommet.
Aalborg Stiftstidende, 1845-07-31
J forrige Uge blev i Hamborg begaaet en rædsom Forbrydelse. En derværende ung Skomager blev af en ældre fra Altona, som stod med ham i et venskabeligt Forhold og som vidste, at han havde nogle hundrede Mark Contant, overfalder i sin Bolig, myrdet, og Liget saavelsom Værelset, blev besprængt med Terpentinolie, for at en Brandstiftelse desto bedre kunde finde Næring og Forbrydelsen dølges. Men Jlden udbredte sig ikke videre, kun Liget fandtes i forkullet Tilstand den næste Morgen af den Myrdedes Brud, Politiets Undersøgelser ledede snart til Opdagelsen af Morderen, som med den Myrdedes Hat paa Hovedet fandtes i et Værtshuus i Forstaden St. Pauli og kort efter tilstod sin skrækkelige Gierning.
Aalborg Stiftstidende, 1845-07-31
Fædrelandet. Kjøbenhavn, den 29de Juli. Hs. M. Kongens Ophold paa Föhr vil iaar ikke vare saalænge som de foregaaende, idet Allerhøistsamme inden sin Fødselsdag vil være tilbage i Kjøbenhavn, for at bivaane den store Manoeuvre, der skal finde Sted i Midten af September Maaned. Som man erfarer, ville flere fremmede Kunstnere, hvoriblandt Pianisten Døhler, gjæste Föhr under Hs. Majestæts Ophold (Aarh. Av.)¬
Aalborg Stiftstidende, 1845-07-31
- Digteren H. C. Andersen agter til Vinteren atter at besøge Tydskland og muligen at udstrække sin Reise til (O. Th. Av.)
Aalborg Stiftstidende, 1845-07-31
Spanien. Hr. Tylograph Kittendorff har udført et meget smukt og charakteristisk Portrait af Christian den Fjerde, tegnet i Profil efter en Buste, der befinder sig i det kgl. Kunstkammer, og som efter Sagkyndiges Dom ansees for at være et af de bedste samtidige Portraiter, man har af denne Konge. (Rand. Av.)
Aalborg Stiftstidende, 1845-07-31
Hs. K. H. Kronprindsen ventes samtidig med Hs. M. Kongen til Ringkjøbing.
Aalborg Stiftstidende, 1845-07-31
Fra Veile hedder det under 28de Juli. Neppe var det Rygte kommet idag, at Hs. K. H. Kronprindsen ventedes hertil fra Snoghøi, førend Folk i glad Bevægelse strømmede ned til Sønderport. Omtrent Kl. 8 1/2 iaften indtraf Hs. K. Høihed med Følge, modtaget af Øvrigheden, Borgercorpset med sit Musikcorps i Spidsen, og af Borgerrepræsentanterne. Det behagede Høistsamme, under Folkets jublende Hurra, at stige af hos Hr. Agent Linnemann. – – Da vort Borgercorps igaar var samlet paa Torvet for at drage ud til Vaabenøvelsen, besluttede det at bringe vor nye Byfoged, Hr. Hersleb, sin Lykønskning. Til den Ende valgtes der en Deputation, bestaaende af lige mange Officerer, Underofficierer og Menige, der skulde bevidne den Glæde, man følte ved at see ham beklæde den hæderlige Post, hans afdøde agtede Fader saalænge havde virket paa. Compagniet drog derefter i Parademarsch til Hr. Byfoged Herslebs Bopæl, hvor Deputationen aflagde ham sin hjerteligste Lykønskning. Sidstnævnte traadte derpaa ud for Fronten af Compagniet og udtalte med nogle hjertelige Ord, hvor dybt han følte den Velvillie og Opmærksomhed, Corpset idag havde givet ham Beviser paa, og at han stedse med Glæde og med Communens Jnteresser for Øie, vilde søge at virke gavnlig paa den Post, hans salig Fader saalænge havde beklædt. Capitainen, Hr. Viinhandler Kjer, udbragte derpaa et 3 Gange gjentaget Hurra, der besvaredes med et af Hr. Byfoged Hersleb udbragt lignende Hurra for Borgervæbningen. (Veile Av.)
Aalborg Stiftstidende, 1845-07-31
Storhertugen af Mecklenborg-Schwerin - hedder det i "Kieler Correspond." – er nu fra sit Besøg i Danmark vendt tilbage til Dobberan. Det har især været paafaldende, hvormeget Storhertugen har interesseret sig for Søvæsenet; og det er vel ikke usandsynligt, at den unge Fyrste vil bestræbe sig for, efterhaanden at sætte Mecklenborg i Besiddelse af nogle Krigskibe og derved gjøre Begyndelsen til en tydsk Marine.
Aalborg Stiftstidende, 1845-07-31
Fra Sorø Academies Skole dimmitteres iaar: P. Freuchen, Søn af Provst F. i Faxø; W. C. Paulsen, Søn af Postor P. i Nørby; L. F. Brockenhuus-Schack, Søn af Hofsægermester Grev B.-S. til Giesegaard; og C. C.H. Rosenørn-Lehn, Søn af Kammerherre Baron R.-L. (Ah. Av.) til Guldborgland. Henimod 100 Medlemmer af Studenter-Sangforeningen ere indtrufne til Aarhuus den 29de ds. med Dampskibet Hertha. - Hs. K. H. Kronprindsens Lysteutter var i Sigte, og Hs. M. Kongen og Hs. K. H. Prinds Fordinand ventedes igaar (den 30te) dertil med Ægir." Kapelmusicus Noacks Concert i Aarhuus var, som de fleste Concerter der, desværre kun daarligt besøgt. Derimod havde et talrigt Publicum forsamlet sig i Domkirken, for at overvære Udførelsen af en Deel smukke Sange, udført af Studentersangforeningen, og Secretair Hartmanns smukke Orgelspil. - Dr. theol. Brammer indtog i Søndags sit nye Embede som Biskop i Aarhuus Stift. (Eft. Ah. Av.)
Aalborg Stiftstidende, 1845-07-31
Fra Altona skrives den 21de Juli. Jgaar, Søndag Morgen, rasede i Nordsøen et af de frygteligste Uveir med Kastevinde og Regnskyl, hvis Lige Skipperne neppe kunne erindre. Det naaede ikke langt ud over Kystpunkterne paa denne Side af Staden; dog syntes Himlen i Egnen af Otterndorfkun at bestaae af et eneste Jldhav. Lynet slog ned i en Lade hos Godseier Biedenberg i Nærheden af Dobrock, og lagde samme i Aske.
Aalborg Stiftstidende, 1845-07-31
Aalborg, den 31te Juli. Jkke uden med Smerte, bringe vi idag vore Læsere den høiest sørgelige Tidende, at Døden imorges bortrev en af Byens virksomste Mænd, Kjøbmand, Borgerrepræsentant og Bryggerieier, Duy Duysen, af hans Medborgeres Tal. Som flereaarig Borgerrepræsentant, og som Privatmand har den Afdøde ved sin, med megen Humanitet forbundne, utrættelige Jver saavel fordet offentlige, som for det private Liv vidst at vinde sine Medborgeres og Omgivelsers største Agtelse og Kjærlighed. Forskjønnelsen af Aalborg Kirkegaard, Anlæget af de meget nødvendige Badehuse, og flere, til Byens Tarv virkende, Indretninger skyldes tildeels hans Omhu og Lyst til at virke i det almindelige Bedstes Tjeneste. - Ogsaa en anden af Byens Borgere, den i sine tidligere Aar driftige Kjøbmand, Anders Giødwad, er død i disse Dage. Hans Søn, Cand. jur. J. F. Giødwad, er kommen hertil, for at ledsage Faderens Levninger til deres Hvilested.
Aalborg Stiftstidende, 1845-07-31
Handels- og Skibsefterretninger. Om Høsten i Norge ere Efterretningerne forskjellige, dog lader det til at Udsigterne ere temmelig gode.
Aalborg Stiftstidende, 1845-07-31
Reisende. Afreiste. Med Hebe igaar: Til Løg stor, Huuslærer Christensen, Handelslærling Christensen, Jfr. Nielsen, Procurator Toft, Jfr. Aariis, Klokker Jensen med Datter, Komd. Hartmann, t. Thisted, Kæmmer Wulff, Tobakspindersv. Dreyer, Frøkenerne Bülow og Skierbeck, Cand. Krarup, Madamerne Jensen og Degner, Forpagter Michelsen, Jfr. Tottrup, Candidaterne Dybdahl, og Wernberg, Fabrikant Ballin, 2 Dækspass.; t. Nykjøb.: Komd. Krogh, Consul Schade, Student Güntelberg, 2 Dæksp.:et Struer: 2de Jfr. Krarup, Capit. Beisenher, Pastor Melbye med Kone (ialt 31 Pass.). Ank. Med Personp. idag: fra Haderslev: Hr. Duysen.
Aalborg Stiftstidende, 1845-07-31
Døde. Ferdinandine Kirstine Trætau, 27 A., i Kjøbenhavn. Bataillonschirurg Christian Begtrup Friis, Underlæge ved 12te Linie-Jnf. Bataillon, i Fredericia, Jfr. Birgitte Cathrine Krag, 25 A., i Horsens.
Aalborg Stiftstidende, 1845-07-31
I Tallotteriets 1584de Trækning i Kjøbenhavn udkom:
Aalborg Stiftstidende, 1845-07-31
Bekjendtgjørelser. Det behagede det alvise Forsyn Torsdagen den 24de Juli, Kl. 10 ½ om Aftenen, ved en rolig Död at bortkalde min elskede Mand, Kjöbmand, Anders Giødwad, i hans Alders 66de Aar og vort Ægteskabs 36te Aar. Dette Sorgens Budskab, bringes herved fraværende Slægt og Venner afhans dybtsörgende Enke. Sophie Giødwad, föd Finsteen.
Aalborg Stiftstidende, 1845-07-31
Offentlig Bekjendtgjørelse. Da nogle danske Skibsførere i Rusland ere blevne idømte Mulcter for Forseelser paa Grund af deres Ubekjendtskab med de gjældende Havne- og Toldreglementer har det kongelige General-Toldkammer- og Commerce-Collegium ladet indhente de Forholdsregler, som Skibsførere, der besøge Kronstadt eller Riga, have at iagttage. Trende Exemplarer, af disse Forholdsregler ere tilstillede Magistraten med Anmodning om, at drage Omsorg for, at de der indeholdte Bestemmelser blive bragte til vedkommende Skibsføreres Kundskab. J denne Anledning er et Exemplar af bemeldte Forholdsregler henlagt til Eftersyn for de Hr. Skibsførere, paa Havneinspecteur, Krigsassessor Brincks Contoir og det andet hos undertegnede Borgmester Mørch; hvilket herved bringes til Vedkommendes Kundskab. Aalborg Raadstue, den 23de Juli 1845. A. Morch. Wølfferdt. Heiberg. Thorbrogger. F. Simoni.
Aalborg Stiftstidende, 1845-07-31
Bekjendtgjørelse. Da der ifølge den af det kongelige danske Cancelli approberede Plan for Skolevæsenet i Aalborg til 1ste November d. A. vil blive ansat 4 ugifte Lærere ved Byens Almue- og Borgerskoler, kunne Ansøgninger om disse Poster i Løbet af 4 Uger indgives til undertegnede Skoledirection, af theologiske Candidater og Seminarister. J aarlig Løn nyde Lærerne, hver især, 300 Rbd.; de antages paa 1/4 Aars Opsigelse, men have Adgang til at erholde Pension, naar de efter vel tilbagelagt Tjenestetid maa afgaae paa Grund af Alder og Svagelighed; Underviisningsgjenstandene, der foruden Christendom, Dansk, Skrivning, Regning og Sang, ere Fædrelandets Historie, almindelig Verdenshistorie i Udtog, Geographi, Naturhistorie, Tydsk og (for Drengene tillige) geometrisk Tegning, fordeles efter Skolecommissionens Bestemmelse mellem Lærerne, der ere pligtige at undervise i de Fag og i de Classer, som anvises dem, dog saaledes, at ingen erholder fleer end 7 Timer daglig.
Aalborg Stiftstidende, 1845-07-31
De, som attraae nogen af disse Lærerposter, anmodes om at ville specielt udhæve, i hvilke Fag de ansee sig fortrinligt skikkede til at give Underviisning, og navnligen, om de kunne undervise i Tydsk, Naturhistorie og geometrisk Tegning.
Aalborg Stiftstidende, 1845-07-31
Skoledirectionen for Aalborg Provsti og Kjær Herred, den 18de Juli 1845. Hoppe, const. Hald.
Aalborg Stiftstidende, 1845-07-31
Jfølge det kongelige Admiralitets og Commissariats Collegii Bestemmelse vil der blive udsat en Stage med Kost, saavel paa Grunden "Ølands Nakke imellem Nibe og Løgstør, som paa Klitgaardssande imellem Aalborg og Nibe. Hvilket herved bringes til offentlig Kundskab. Aarhuus, den 26de Juli 1845. Kjerulff, Capitain og Overlods. i det jydske District.
Aalborg Stiftstidende, 1845-07-31
De Herrer, som have skudt ved Fugleskydningen, ville i Anledning af den Præmie for Kronen, hvorom der skal skydes til Skive, behagelig give Møde hos Hr. Viinhandler Krebs Løverdagen den 2den August, for derom at tage nærmere Bestemmelse. Directionen.
Aalborg Stiftstidende, 1845-07-31
Bekjendtgjørelse. Ansøgninger og efternævnte 2de ledige Gjordemoderdistricter heri Amtet, nemlig: for Torslev, Østersvendstrup, Leerup og Tranum Sogne i Østerhann Herred, og for den nordlige Deel af Dronninglund Sogn i Dronninglund Herred, kunne indgives hertil. Hjørring Amt, den 26de Juli 1845. Holsten.
Aalborg Stiftstidende, 1845-07-31
En Embedsmands Datter, 18 Aar gammel, ønskes anbragt i et Huus, hvor hun ved at gaae tilhaande, kunde lære Huusholdning. Løn fordres ikke, kun en god Omgang. Reflecterende ville henvende sig om nærmere Underretning til Translateur Wald. Møller i Frederikshavn.
Aalborg Stiftstidende, 1845-07-31
En ung Pige af honette Forældre ønsker sig en Plads helst i en større Huusholdning paa Landet, hvor hun ved Siden af den Nytte, hun, skjøndt ikke synderlig bevandret i Huusholdningsfaget, kan gjøre heri, kunde overdrages at bibringe Smaabørn de første Læregjenstande. Angaaende Vilkaarene vilde det formeentlig være let at træffe Overeenssomst. Adressecomptoiret henviser.
Aalborg Stiftstidende, 1845-07-31
En Jomfru, der er kjendt med al Slags Madlavning, og kan forestaae fiin Vadsk og Strygning, kan erholde en fordeelagtig Plads hos et Herskab, naar hun personlig eller i portofrie Breve henvender sig til Translateur Wald. Møller i Frederikshavn.
Aalborg Stiftstidende, 1845-07-31
En hvid Puddelhund, af middel Størrelse, lydende Navnet "Hector, er i forrige Uge bortløben fra dens Eier paa Veien imellem Svenstrup og Hjedsbæk Mølle. For dens Tilveiebringelse kan hos Postfuldmægtig Østergaard i Aalborg modtages en passende Douceur.
Aalborg Stiftstidende, 1845-07-31
Hvor en honnet Person fra 1ste August kan erholde Kost og Logis, anviser Adressecomptoiret.
Aalborg Stiftstidende, 1845-07-31
En smuk Beboelse paa Landet med Have samt Græsning og Foder til 1 a 2 Køer, helst i en livlig Egn, ønskes tilleie til Paaskeflyttetid 1846. Hvis 2de unge Mennesker kunde erholde Underviisning i Forening med Værtens Børn, vilde dette meget bidrage til isærdeleshed at underhandle med Vedkommende. Billetter, mkt. B, bedes aflagte paa Adressecomptoiret.
Aalborg Stiftstidende, 1845-07-31
En Dreng kan blive antagen i Glarmesterlære. Adressecomptoiret anviser.
Aalborg Stiftstidende, 1845-07-31
Tvende Beboelser, hver paa 4 a 5 malede og gibsede Værelser, med øvrige Beqvemmeligheder, anvises tilleie til October Flyttetid fra Adressecomptoiret.
Aalborg Stiftstidende, 1845-07-31
En Leilighed, bestaaende af 3 Værelser, med Kjøkken og øvrige Beqvemmeligheder, fortrinligt beliggende for en Modehandlerinde eller anden Boutikshandel, er at erholde tilleie til anstundende Michaeli Flyttetid. Adressecomptoiret anviser.
Aalborg Stiftstidende, 1845-07-31
J 4de Classe d. A. udkom i Undertegnedes Collection, foruden Frilodderne, Amberne Nr. 16-117 med 100 Rbd., 33392. med 100 Rbd. og 20-195 med 50 Rbd. Fornyelsen til 5te Classe skeer indtil 15de August. Nye Lodsedler af 19 Rbd. kunne faaes hos Grønnerup. Aalborg, den 31te Juli 1845. Røgede Mandahls-Lax sælges i Boutikken hos J. M. Cohen.
Aalborg Stiftstidende, 1845-07-31
God Græsning til 4 Køer kan faaes hos P. Holst Raps. til Sæd, af bedste Qvalitet, faaes hos S. J. Rde.
Aalborg Stiftstidende, 1845-07-31
En stærk Arbeidshest kan kjøbes af P. Holst.
Aalborg Stiftstidende, 1845-07-31
Røgede Mandals Lax sælges, naar tages en heel adGangen, for 26 s. Pdt., hos N. Warberg. Velmodne spanske Ribs, større end de almindelige, faaes hos Rottbøll Sadolin.
Aalborg Stiftstidende, 1845-07-31
Et Parti god reen Campine- og Provsti-Sæderug kan til Sædetiden faaes, og modtages Bestilling forinden hos Laurits Nielsen.
Aalborg Stiftstidende, 1845-07-31
Ankomne Bognyheder. Christelige Andagtstimer af Dr. Tholuck, oversatte af Cand. theol. C. Levinsen, 3die Lev., 72 s. (Bogladeprisen paa dette Værk, som nu er complet udkommen, er 3 Rbd. 3 Mk.); Archiv for Pharmacte, redigeret af Apotheker Trier, 2 B. 2 H., 1 Rbd. Christelige Betragtninger til hver Dag i Aaret af Fr. Arndt, paa Dansk udgivet at E. Mau, 1 Rbd. 20 s. Bruuspulvere, tjenlige saavel for Danske som Svenske, tillavede af ami, 48 tz.
Aalborg Stiftstidende, 1845-07-31
Kortfattet dansk Sproglære af Dr. C. Boesen, 20 s. Jacob Ærlig af Capitain Marrygt, 2 Dele, 2den Udgave, 1 Rbd. 48 s. Fem og Tresindstyve Stambogsblade fra fyrretyve nulevende danske Digtere, 64 s. Orla Lehmanns Forsvarsskrift, 16 s. Dansk Pantheon, 30te Lev, med Portrait og Biographie af Digteren H. C. Andersen, 64 s. Kjøbenhavn i meget stort fiint Staalstik, 2 Rbd. Faaes i Den Reeske Boghandling.
Aalborg Stiftstidende, 1845-07-31
Mit iboende Huus i Vorbergdal i Sundby Sogn, er underhaanden at faae tilkjøbs. Lysthavende ville henvende dem til Eieren. Paa Eiendommen kan holdes 1 Hest, Niels Christensen. og 2 Køer. Et ubebygget Areal af omtrent 50 Tdr. Land Ager og Kjærjorder, ved Haurslev i Øster=Han-Herred, kan, i større og mindre Parceller, erholdes tilkjøbs. – Lysthavende ville henvende sig til Eieren, Proprietair Hastrup i Aalborg eller til Procurator Toft i Aagaards Mølle. Et smukt beliggende, velvedligeholdt, grundmuret Sted, paa Skomagergaden i Nibe paa 5 Fag, med Hauge, Portrum, Gaardsplads og et Halvtag i Gaarden, kan paa billige Vilkaar erholdes tilkjøbs, eller, om hellere ønskes, tilleie, naar man derom behageligen henvender sig til Sognepræsten i Nibe. Afdøde Jeppe Christensens Gaard Knavre i Mygdahl Sogn, Venneberg Herred, af Hartkorn 4 Tdr. 6 Skpr. 2 Fdkr. 1 1/4 Alb., og Sammes Anpart halve Konge- og hele Kirketiende, agtes bortsolgt underhaanden. Gaarden har et betydeligt Areal gode, deels leerblandede og deels sandmuldede, Jorder, tjenlige til al Slags Sæd, og Bygningerne, der ligge midt i Marken, ere solide samt egner sig, med en noget forandret Indretning, til Beboelse for en Familie udenfor Bondestanden. Af Sæd er der foruden Kartofler, nedlagt circa 40 Tdr., som dog formedelst Mandens Sygdom og Dødsfald er mindre end forhen, og Besætningen, der, hvis attraaes, kan følge i Kjøbet, er fortiden: 7 Heste, nogle og tyve Fækreaturer og 20 Faar, hvilken dog betydelig vil kunne forøges, eftersom en bedre Drivtsmaade samt Opdyrkning af Heden indføres, og den overalt beqvemt liggende blaa Leermærgel benyttes. Pengevilkaarene kunne blive favorable, og Liebhaverne ville behagelig enten personlig eller i portofrie Breve henvende sig til Enkens, Maren Christensdatters Lavværge, Examinatus juris Aagaard i Odden Mølle pr. Hjørring, der er bemyndiget til at afslutte Handel om Eiendommen og besørge samme paaviist.
Aalborg Stiftstidende, 1845-07-31
Ved Proclama af Dags Dato, som læses i vedkommende Retter, ere Alle og Enhver, som maatte have Noget at fordre i Boet efter Aftægtsmand Laurs Andersen af Bakken i Leerup Sogn, indkaldte, med 12 Ugers Varsel, til, inden saadan Tids Forløb, under Fordringernes Fortabelse, for undertegnede Skifteforvalter i Boet at anmelde og beviisliggjøre deres havende Krav, hvilket herved bekjendtgjøres. Han Herredernes Comptoir paa Skjerpinggaard, den 26de Juli 1845. Lillienskjold.
Aalborg Stiftstidende, 1845-07-31
Efter Begjæring af vedkommende Eier stilles følgende Eiendomme i Vadum Sogn, omtrent 1 Miil fra Aalborg Kjøbstad, til Salg ved een eneste Auction, nemlig: Gaarden Torvetgaard, Hartkorn 4 Tdr. 1 Fdkr. 1/4 Album med circa 60 Tdr. Land g. M. fortrinlige Jorder, meget gode Bygninger, hvoriblandt et nyt grundmuret Vaaningshuus, og Gaarden Nævsgaard, Hartkorn 4 Tdr. 5 Skpr. 1 Fdkr. 1 1/4 Alb. med over 80 Tdr. Land g. M. fortrinlige Jorder, Bygningerne gode og vel vedligeholdte. Auctionen afholdes her paa Contoiret Mandagen den 18de August førstk., om Eftermiddagen Kl. 3. - Conditionerne ere foreløbig til Eftersyn hos Cancelliraad, Procurator Jensen i Aalborg. En Deel af Kjøbesummen kan blive indestaaende, og Eiendommene med Avl og Afgrøde kunne tiltrædes strax efter Salget. Hvilket herved bekjendtgjøres. Herreds-Contoiret i Nørre-Sundby, den 29de Juli 1845. Timm.
Aalborg Stiftstidende, 1845-07-31
Auction. Ifølge Begjering af Proprietair Thomas Gleerup, bliver, Tirsdagen den 19de August næstkommende, om Formiddagen Klokken 10, her paa Contoiret, afholdt Auction til Bortsalg af den ham tilhørende Gaard Bjørnkjær, i Biersted Sogn, Kjær Herred, Aalborg Amt, beliggende circa 1 1/2 Miil fra Aalborg, af gl. Matr. Hartkorn Hovedgaardstaxt 14 Tdr. 6 Skpr. 1 Fdk. 2 1/2 Alb. med hosliggende Skov. – Jordtilliggendet af Ager og Eng, Kjær, Hede og Mose, udgjør circa 350 Td. Land geometrisk Maal, og Skoven c. 30 Tdr. Land. Af Sæd er nedlagt 30 Tdr. Rug, 16 Tdr. Byg og 60 Td. Havre. – Af Besætning er holdt 60 Stk. Fækreaturer og 12 Stk. Heste. - Paa flere Steder, i Eiendommen haves Mergel, som med megen Fordeel vil kunne afbenyttes. – Bygningerne ere beqvemt indrettede, solide og vel vedligeholdte. – Ved Hovedbygningen ligger en særdeles smuk og vel vedligeholdt have, som staaer i Forbindelse med den hosliggende Skov. - Pengevilkaarene ville blive favorable for Kjøberen. - Eiendommen paavises af Eieren og Auctionsconditionerne henligge forinden Auctionen til Eftersyn hos Eieren og herpaa Contoiret. Lysthavende indbydes. Kjær Herreds Contoir i Nørre-Sundby, den 21de Juli 1845. Timm.